Într-o postare recentă pe FB, cel mai slab președinte de Consiliu Județean din istoria județului debitează minciuni pe bandă rulantă în speranță că va putea păcăli încă o dată alegătorii băimăreni și va ajunge primar în municipiul care, pur și simplu, n-a contat pentru el în cei patru ani de boierie în fruntea Maramureșului.
„Din cauza administrației ineficiente, Baia Mare a pierdut 70 de milioane de euro fonduri europene pe care le putea accesa, în ultimii ani. O parte dintre fonduri chiar au fost accesate, dar s-au pierdut din cauza indolenței și a nepăsării.
Baia Mare este unul dintre cele mai îndatorate orașe din România, cu 27% din buget datorii, mai exact 240 de milioane de lei. Este vorba despre datorii pe partea de funcționare, nu de dezvoltare, adică facturi către prestatori de servicii, cum este salubrizarea, întreținerea zonelor verzi, cheltuieli curente și altele. La un simplu calcul, datorăm în acest moment 2200 de lei, peste un salariu minim, pentru fiecare băimărean!” scrie personajul.
Adică bagă totul într-o oală ca să dea o sumă cu care să impresioneze băimărenii, să vadă ce dezastru a lăsat „administrația ineficientă” care „a pierdut” 70 de milioane de euro pe care, de fapt, nu le avea din moment ce nu le-a accesat. Cum poți pierde ce nu ai ne poate explica politicianul hăbăuc care a promis că va aduce două miliarde de euro în județ și n-a reușit nimic. Așa că se poate afirma că a pierdut acești bani, dacă am, gândi cu mintea puțintică a lui Ionel.
Gradul de îndatorare a municipiului Baia Mare a fost anul trecut, potrivit cifrelor oficiale, în jur de 7%, cu mult sub pragul de 30% permis pentru aceste unități administrativ teritoriale. Că sunt servicii executate și plătite parțial, asta se întâmplă oriunde în țară și în lume. Părțile contractuale își reglează socotelile între ele, iar dacă nu se ajunge la un acord se poate ajunge la instanțele de judecată.
Dar, să ieși în public cu datorii de 27% din buget, este o vădită intenție de a dezinformare pentru a obține foloase electorale de pe urma băimărenilor neștiutori asupra cărora feciorașul liberal din Dumbrăvița varsă minciuni cu o dezinvoltură ce ar trebui să dea de gândit celor care au grijă de sănătatea personajului.
Apropo de datoriile de 27% din buget. În anul 2011, după o guvernare liberală de un deceniu, Baia Mare ocupa primul loc pe țară, alături de municipiul Slobozia, cu un grad de îndatorare de…exact 27%! Data scadentă a unora dintre datoriile făcute la băncile comerciale era…2023!
Cum se leagă unele lucruri atunci când minți! Sau, unde dai și unde crapă…
Ionel Bogdan e tânăr, doar la exterior. În străfundul ființei sale, aduce a baron vechi, decrepit, de început de anii...
Citeste mai mult